gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4909, del 23-12-2004 (2004/13365)

Notificació de citació de compareixença del procediment abreujat 499/04, del Jutjat Contenciós Administratiu número u d'Elx.
----------------------------------------------------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/13058


Organisme emissor
:   Conselleria de Sanitat

Tipus de document
:   Anunci

Notificació de citació de compareixença del procediment abreujat 499/04, del Jutjat Contenciós Administratiu número u d'Elx. [2004/X13190]
  
No s'ha pogut notificar de manera personal i directa a Francisco Díaz Somoza la citació relativa al recurs contenciós administratiu número 499/04. Segons que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
?El Jutjat Contenciós Administratiu número u d'Elx ha reclamat a esta unitat administrativa l'expedient referent al procediment que es descriu:
  
Referència del tribunal: procediment abreujat núm. 499/04.
  
Recurrent: José Martín Reyes Sanmartín.
  
Persones interessades: les participants que han superat les proves selectives en el procés extraordinari de consolidació d'ocupació per a la selecció i provisió de places d'ATS-DUI SAMU dependents de la Conselleria de Sanitat.
  
Assumpte: recurs contenciós administratiu (procediment abreujat) interposat contra la Resolució de 17 d'agost de 2004 per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'ATS-DUI SAMU dependents de la Conselleria de Sanitat, convocat per Orde de 25 de setembre de 2002 i publicat en el DOGV núm. 4.367, de 29 d'octubre de 2002.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut?.
Diari Oficial de la Generalitat Valenciana


Sumari del DOGV 4666, del 09-01-2004 (2003/13916)

Notificació de l'escrit emés pel Servici de Promoció Esportiva en data 15 d'octubre de 2003, al president de l'entitat esportiva Marina Club.
---------------------------------------------------------------------------------------------------------------------------------------------

### Dades del document

Número de DOGV
:   4666

Data del DOGV
:   09-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13002


Organisme emissor
:   Conselleria de Cultura, Educació i Esport

Tipus de document
:   Anunci

Notificació de l'escrit emés pel Servici de Promoció Esportiva en data 15 d'octubre de 2003, al president de l'entitat esportiva Marina Club. [2003/X13540]
  
Intentada infructuosament la notificació al Marina Club, a través del Servici de Correus, en l'últim domicili conegut en Platja Acequión, s/n de Torrevieja (Alacant), atenent al que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, es procedix a notificar a la mateixa entitat l'escrit emés pel Servici de Promoció Esportiva en data 15 d'octubre de 2003, el text íntegre de la qual és el següent:
  
?Segons ens comunica la Federació de Vela de la Comunitat Valenciana el seu club ha causat baixa en esta.
  
Doncs bé, li recordem que, segons establix la Llei 4/1993, de l'Esport de la Comunitat Valenciana, en el seu article 50, les entitats esportives inscrites al Registre d'Entitats Esportives de la Comunitat Valenciana han d'acreditar ?per a conservar el caràcter d'entitats registrades i reconegudes als efectes esportius, el compliment dels requisits inherents a la seua tipologia, en la manera i els terminis que s'establisquen?. Si és procedent, per tractar-se d'un club esportiu, ha de desenrotllar les seues activitats esportives en l'àmbit federat.
  
Per això, li comuniquem que, si en un termini no superior a quinze dies, no acredita la seua adscripció federativa, per mitjà de certificat expedit per la mateixa federació, quedarà suspesa la inscripció del club en el Registre d'Entitats Esportives de la Comunitat Valenciana i per tant el seu reconeixement als efectes esportius, després de la resolució dictada pel secretari autonòmic d'Esport, fins que en regularitze la situació?.
Diari Oficial de la Generalitat Valenciana


Sumari del DOGV 4749, del 10-05-2004 (2004/4756)

DECRET 70/2004, de 7 de maig, del Consell de la Generalitat, pel qual nomena secretari autonòmic de Cultura i Política Lingüística, de la Conselleria de Cultura, Educació i Esport, senyor David Serra Cervera.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4749

Data del DOGV
:   10-05-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/4756


Data del document
:   07-05-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Conselleria Cultura, Educació i Esport

DECRET 70/2004, de 7 de maig, del Consell de la Generalitat, pel qual nomena secretari autonòmic de Cultura i Política Lingüística, de la Conselleria de Cultura, Educació i Esport, el senyor David Serra Cervera. [2004/4756]
  
En virtut del que disposen els articles 21.a), 35.b) i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller de Cultura, Educació i Esport, el Consell de la Generalitat, en la reunió del dia 7 de maig de 2004, acorda nomenar secretari autonòmic de Cultura i Política Lingüística, de la Conselleria de Cultura, Educació i Esport, el senyor David Serra Cervera.
  
El present decret tindrà efectes des del dia de la publicació en el Diari Oficial de la Generalitat Valenciana.
  
València, 7 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS
Diari Oficial de la Generalitat Valenciana


Sumari del DOGV 4777, del 17-06-2004 (2004/5621)

Actuacions de juí verbal número 441/2003. Cèdula de notificació.
----------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5621


Organisme emissor
:   Jutjat de Primera Instància Número 3 de Massamagrell

Tipus de document
:   Anunci

Actuacions de juí verbal número 441/2003. Cèdula de notificació. [2004/Q5621]
  
Procediment: assumpte civil 441/2003
  
Juí: verbal 441/2003
  
Part demandant: Distribuidora Bautista Planes, SL
  
Part demandada: Óscar Pérez Tapiador
  
Sobre: reclamació de quantitat
  
Mari Carmen Rausell Rausell, secretària judicial del Jutjat de Primera Instància i Instrucció número 3 de Massamagrell (València) i partit judicial, faig saber:
  
Que en este jutjat se seguixen, a instància de Distribuidora Bautista Planes, SL, les actuacions del juí verbal número 441/2003, sobre reclamació de quantitat contra Óscar Pérez Tapiador, en situació legal de rebel·lia, en les quals, en data 17 de novembre de 2003, s'ha dictat la sentència número 113/2003, la part dispositiva de la qual, literalment, diu així:
  
«Decisió
  
Que amb l'estimació total de la demanda formulada per Bautista Planes Devis, en nom i representació de l'entitat mercantil Distribuidora Bautista Planes, SL, condemne Óscar Pérez Tapiador perquè una vegada esta sentència siga ferma, pague al demandant la suma de 256,01 euros de principal i pague els interessos convinguts o si no hi ha conveni els legals d'esta suma des de la interpel·lació judicial, i el condemne, a més a més, a les costes del juí. Poseu en les actuacions un certificat d'esta sentència i incloeu-la al llibre de sentències.
  
Notifiqueu la present resolució a les parts i feu-los saber que contra esta s'hi pot interposar un recurs d'apel·lació en el termini de cinc dies davant de l'Audiència Provincial de València.
  
Esta és la meua sentència, jutjant en esta sentència, que pronuncie, mane i firme».
  
I perquè valga de notificació en forma legal a Óscar Pérez Tapiador, en situació de rebel·lia processal i de qual es desconeix el domicili actual, expedisc el present edicte en exemplar duplicat perquè es fixe al tauler d'anuncis d'este jutjat i perquè es publique en el butlletí oficial de la comunitat autònoma.
Diari Oficial de la Generalitat Valenciana


Sumari del DOGV 4823, del 19-08-2004 (2004/8306)

Informació pública del projecte de decret de declaració del paisatge protegit de la desembocadura del Millars.
--------------------------------------------------------------------------------------------------------------

### Dades del document

Número de DOGV
:   4823

Data del DOGV
:   19-08-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/8306


Organisme emissor
:   Conselleria de Territori i Habitatge

Tipus de document
:   Anunci

Informació pública del projecte de decret de declaració del paisatge protegit de la desembocadura del Millars. [2004/X8306]
  
La Conselleria de Territori i Habitatge ha elaborat el projecte de decret de declaració del paisatge protegit de la desembocadura del Millars.
  
De conformitat amb el que disposa l'article 26, apartat 2, de la Llei 11/1994, de 27 de desembre, de la Generalitat Valenciana, d'Espais naturals protegits de la Comunitat Valenciana, s'exposa al públic el citat projecte de decret durant el termini d'un mes comptador des de la data de publicació d'aquest anunci en el Diari Oficial de la Generalitat Valenciana, a l'efecte que s'hi puguen presentar les al·legacions que s'estimen oportunes sobre el contingut d'aquest.
  
L'expedient podrà examinar-se de dilluns a divendres, en horari de 09.00 a 14.00 hores, als llocs següents:
  
-- Centre d'Informació i Documentació Ambiental de la Comunitat Valenciana (CIDAM). Conselleria de Territori i Habitatge, carrer de Francesc Cubells, 7. València.
  
- Servici Territorial de Castelló de la Conselleria de Territori i Habitatge. Edifici PROP, carrer Germans Bou, 47. Castelló.
  
-- Ajuntament d'Almassora. Pl. Pere Cornell, 1. Almassora.
  
- Ajuntament de Burriana. Pl. Major, 1. Borriana.
  
- Ajuntament de Vila-real. Pl. Major, s/n. Vila-real.
Diari Oficial de la Generalitat Valenciana


Sumari del DOGV 4835, del 06-09-2004 (2004/9008)

DECRET 140/2004, de 3 de setembre, del Consell de la Generalitat, pel qual cessa el secretari autonòmic d'Indústria i Comerç, de la Conselleria d'Indústria, Comerç i Turisme, Rafael Sanus Sellés.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9008


Data del document
:   03-09-2004

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * Conselleria Indústria, Comerç i Turisme

DECRET 140/2004, de 3 de setembre, del Consell de la Generalitat, pel qual cessa el secretari autonòmic d'Indústria i Comerç, de la Conselleria d'Indústria, Comerç i Turisme, Rafael Sanus Sellés. [2004/F9008]
  
En virtut del que s'establix en els articles 21.a), 35.b) i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller d'Empresa, Universitat i Ciència, el Consell de la Generalitat, en la reunió del dia 3 de setembre de 2004, acorda el cessament de Rafael Sanus Sellés com a secretari autonòmic d'Indústria i Comerç, de la Conselleria d'Indústria, Comerç i Turisme, i se li agraïxen els servicis prestats.
  
El present decret tindrà efectes des del mateix dia de l'aprovació.
  
València, 3 de setembre de 2004
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,
  
JUSTO NIETO NIETO
Diari Oficial de la Generalitat Valenciana


Sumari del DOGV 4783, del 25-06-2004 (2004/6540)

Informació pública de l'acord per modificació en el projecte de reparcel·lació de la unitat d'execució número 22.
-----------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6540


Organisme emissor
:   Ajuntament de Benicàssim

Tipus de document
:   Anunci

Informació pública de l'acord per modificació en el projecte de reparcel·lació de la unitat d'execució número 22. [2004/E6540]
  
La Junta de Govern Local, en sessió ordinària celebrada el dia 28 de maig de 2004, va adoptar, entre altres, l'acord d'audiència per modificació en el projecte de reparcel·lació de la unitat d'execució número 22.
  
L'acord en la seua part dispositiva diu:
  
«Primer
  
Sotmetre a informació pública, durant el termini de deu dies, la modificació del projecte de reparcel·lació integrant del programa de la unitat d'execució número 22, presentat per Nueva Castellón, SL, mitjançant el seu avís als titulars cadastrals afectats per l'actuació a fi de possible presentació d'al·legacions, com també publicació en el Diari Oficial de la Generalitat Valenciana.
  
Segon
  
Notificar aquest acord a la mercantil Valle del Ebro, Gestión y Promoción Inmobiliaria.»
  
Cosa que es publica d'acord amb allò que estableix l'article 59 de la Llei 6/1994, de 15 de novembre, Reguladora de l'Activitat Urbanística per a la seua entrada en vigor i executivitat i general coneixement.
Diari Oficial de la Generalitat Valenciana


Sumari del DOGV 4884, del 16-11-2004 (2004/11238)

Informació pública de l'actuació integrada Mas de Vallbona, sector I-9 de la Pobla de Vallbona.
-----------------------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11974


Organisme emissor
:   Fadesa Inmobiliaria, SA

Tipus de document
:   Anunci

Informació pública de l'actuació integrada Mas de Vallbona, sector I-9 de la Pobla de Vallbona. [2004/F11502]
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública en la notaria de Manuel Puerto Vañó, al carrer del Poeta Llorente, 150, de la Pobla de Vallbona (Tel. núm. 96 276 05 66), el programa i l'alternativa tècnica del programa per al desenvolupament de l'actuació integrada anomenada Mas de Vallbona, sector I-9 en sòl urbanitzable del Pla General d'Ordenació Urbana de la Pobla de Vallbona, composta per memòria del programa, modificació del pla parcial, projecte d'urbanització i projecte de reparcel·lació, promogut a instàncies de la mercantil Fadesa Inmobiliaria, SA, amb domicili a la Corunya, avinguda d'Alfonso Molina, s/n, Edifici Fadesa, amb CIF A-15036510.
  
Els interessats podran obtindre una còpia de l'acta de protocol o exigir que esta s'exhibisca en el termini de 20 dies des de la publicació de l'anunci en el Diari Oficial de la Generalitat Valenciana.
  
Així mateix, podran consultar la documentació a l'Ajuntament de la Pobla de Vallbona i presentar davant d'este al·legacions o alternatives tècniques en competència.
  
Acabat el termini de 20 dies, quedarà obert nou termini de cinc dies per a la presentació de proposicions juridicoeconòmiques, transcorregut el qual, l'endemà hàbil, es procedirà a l'obertura de pliques a l'ajuntament, i s'obrirà un nou període de consultes i al·legacions de 10 dies següents a l'acta d'obertura.
  
Desconegut el domicili fiscal dels propietaris que a continuació s'indiquen, se'ls notificarà conforme al procediment establit en l'article 59.4 de la Llei de Règim Jurídic de les Administracions Públiques y Procediment Administratiu:
  
Propietari Ref. cadastral
  
Antonio Micó Jiménez
  
Esther López Navarro 26519-19
  
Antonio Tamarit Navarro Parcel·la 260'Polígon 6
Diari Oficial de la Generalitat Valenciana


Sumari del DOGV 4895, del 01-12-2004 (2004/11919)

RESOLUCIÓ de 22 de novembre de 2004, de la Universitat d'Alacant, per la qual es declara conclús el procediment de provisió de la plaça de professor contractat doctor número DC02693, convocada per Resolució de data 29 de juliol de 2003 (DOGV de 5 d'agost de 2003).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4895

Data del DOGV
:   01-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11080


Organisme emissor
:   Universitat d'Alacant

Tipus de document
:   Resolució

RESOLUCIÓ de 22 de novembre de 2004, de la Universitat d'Alacant, per la qual es declara conclús el procediment de provisió de la plaça de professor contractat doctor número DC02693, convocada per Resolució de data 29 de juliol de 2003 (DOGV de 5 d'agost de 2003). [2004/M11956]
  
Vist l'escrit d'Isabel Martínez Argudo pel qual sol·licita li siga acceptada la renúncia dels seus drets com a participant admesa al concurs per a proveir la plaça de professor contractat doctor número DC02693, convocada per Resolució de data 29 de juliol de 2003 (DOGV de 5 d'agost de 2003), havent declarat a la sol·licitant com a única candidata admesa i atés que davant d'una renúncia al dret per qui legítimament l'ostenta, situació prevista en l'article 87.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado del 27), causa el fi del procediment; que, en este cas, a més, impossibilita la seua continuació, apartat segon d'este, este Rectorat, competent per a la tramitació de l'escrit presentat, d'acord amb el que establix els articles 66 i següents dels Estatuts d'esta Universitat, aprovats per Decret del Govern Valencià 73/2004, de 7 de maig (Diari Oficial de la Generalitat Valenciana de 18 de maig), resol:
  
Accedir a allò que s'ha sol·licitat per Isabel Martínez Argudo i declarar conclús el procediment.
  
Contra la present resolució, que esgota la via administrativa, pot l'interessat interposar recurs davant de la jurisdicció contenciosa administrativa, en el termini de dos mesos, previst en l'article 46 de la Llei 29/1998 de 13 de juliol, a computar des de l'endemà de la publicació de la present.
Diari Oficial de la Generalitat Valenciana


Sumari del DOGV 4798, del 15-07-2004 (2004/7030)

Expedient número 3/2004. Contractació del subministrament i instal·lació de màquines de climatització a la seu de l'IMPIVA d'Alacant.
-------------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/7030


Data del document
:   31-05-2004

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * licitació
    * climatització
    * contracte de subministraments
    * adjudicació de contracte administratiu

Expedient número 3/2004. Contractació del subministrament i instal·lació de màquines de climatització a la seu de l'IMPIVA d'Alacant. [2004/X7030]
  
1. Entitat adjudicadora
  
a) Organisme: Institut de la Petita i Mitjana Indústria de la Generalitat Valenciana (IMPIVA).
  
b) Dependència: Àrea d'Organització i Sistemes.
  
c) Número d'Expedient: 3/2004.
  
2. Objecte del contracte
  
a) Tipus de contracte: Subministrament.
  
b) Objecte: Contractació del subministrament i instal·lació de màquines de climatització a la seu de l'IMPIVA d'Alacant.
  
c) Diari oficial i data de publicació de l'anunci de licitació: DOGV de 15.04.2004, núm. 4.732.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs
  
4. Pressupost base de la licitació
  
Import total: 250.000 euros (dos-cents cinquanta mil euros), IVA inclòs.
  
5. Adjudicació
  
a) Data: 31 de maig de 2004.
  
b) Contractista: Movilfrio, SL
  
c) Nacionalitat: espanyola.
  
d) Import d'adjudicació: 207.575 euros (dos-cents set mil cinc-cents setanta-cinc euros) IVA inclòs.
Diari Oficial de la Generalitat Valenciana


Sumari del DOGV 4835, del 06-09-2004 (2004/8769)

Notificació a Behdaqui Rachid i altres. Expedients números 0051667728333, 60394585773643 i 20034685100718.
----------------------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8769


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació a Behdaqui Rachid i altres. Expedients números 7010386717531, 67328177276462 i 20034685100718. [2004/A8769]
  
En virtut del que disposa l'article 112 de la Llei 58/2003, de 17 de desembre, General Tributària, i atés que s'ha intentat la notificació en dues ocasions, sense que haja pogut efectuar-se per causes no imputables a l'administració tributària, mitjançant el present anunci se citen a termini els obligats tributaris o representants que s'indiquen en l'annex adjunt per a notificar-los els actes administratius derivats dels procediments que s'hi inclouen.
  
Les persones interessades o els seus representants han de comparéixer per tal d'efectuar-los la notificació en el termini de 15 dies naturals comptadors des de l'endemà de la seua publicació en el butlletí oficial corresponent, en horari de 09.00 a 14.00 hores, a la Dependència Regional de Duanes i Impostos Especials de València (òrgan competent per a la tramitació del procediment), avinguda Marqués de Sotelo, 6-7a, 46076 València.
  
Si transcorregut l'esmentat termini no hi compareixen, la notificació s'entendrà practicada a tots els efectes legals des de l'endemà del venciment del termini assenyalat per a comparéixer.
  
Annex I
  
Behdaoui Rachid. NIF: V-5407793U. IESDMT, Període: 2003 per a la fase notificació de la represa de la tramitació de procediment sancionador. Proposta d'imposició de sanció. Expedient: 2003468510532.
  
Rabeh Boudjouadi. NIF: C-8535748-O. IESDMT. Període: 2002 per a la fase notificació de l'acta i informe. Expedient: 20024685100847.
  
Fernando González Fernández, NIF: 34776771L. IESDMT. Període: 2003. Per a la fase de tràmit d'audiència. Expedient: 20034685100718.